Rubha na Cananaich
Tha Rubha na Cananaich (Beurla: Chanonry Point) no Gob na Cananaich suidhichte eadar Ros Maircnidh agus a' Chananaich air costa an ear an Eilein Duibh. Tha an rubha a shìneadh anns an Linne Mhoireibh agus chithear Gearastan Dheòrsa air taobh eile na linne. 'S e aon de na h-àitichean as fheàrr anns an Rìoghachd Aonaichte gus muc-bhiorach (Tursiops truncatus) fhaicinn bhon tìr. Tha iad a' tighinn glè fhaisg chun an tràghad, gu h-araidh aig tìde-mhara lìonaidh. Tha peileagan agus ròin ghlasa cumanta an seo. Chithear dòbhran (Lutra lutra) bho àm gu àm cuideachd.

Chaidh taigh-solais a thogail air ceann Rubha na Cananaich ann an 1846. Bha e air a dhealbh le Alan Stevenson.  Tha e 13 m a  dh'àirde. Ann an 1984  chaidh dòigh-obrach an taighe-sholais atharrachadh gu fhèin-obrachail agus tha e fo chùram den Northern Lighthouse Board a-nis.

Tha clach-chuimhneachain Choinnich Odhair air an rubha,  am fear a tha ainmichte cuideachd mar the Brahan Seer. A rèir beul-aithris chaidh a mharbhadh an seo le Lady Seaforth ann an 1660 air sgàth 's nach bu toil leatha na fàidhireachdan aigesan. Tha dà làrach campaibh faisg air an rubha agus tha a' chuid as motha den rubha a' gabhail a-steach an raon-goilf Fortrose and Rosemarkie Golf Club.

Iomraidhean

Dealbhan

Ceanglaichean a-mach 
 
Dolphin Pictures and a Movie at Chanonry Point

An t-Eilean Dubh